रेवाड़ी। शहर के महाराणा प्रताप चौक पर एसबीआई के एटीएम बूथ में रविवार दोपहर को घुसे एक युवक ने एटीएम की स्क्रीन तोड़ दी। आसपास के लोगों ने एटीएम तोड़ने वाले गिरोह का सदस्य समझकर उसकी पिटाई कर पुलिस को सौंप दिया। पुलिस ने जब युवक से पूछताछ की तो उसने बताया कि वह धारूहेड़ा के एक कंपनी में गार्ड की नौकरी करता था। नौकरी छूटने के बाद मानसिक रूप से परेशान है। इसी वजह से उसने ईंट उठाकर एटीएम के स्क्रीन पर दे मारी। पुलिस अभी भी युवक से पूछताछ कर रही है।